Rose Tree | LekkeSlaap
Rose Tree is 'n selfsorgwoonstel op die eienaar se perseel in Rondebosch, Kaapstad. Dié woonstel is ideaal geleë en is slegs 10 minute se ry vanaf Universiteit Kaapstad en Nuweland Rugby- en krieketstadion.
Dié eenheid is ruim, het 'n privaat ingang en 'n oopplan-uitleg. Die slaaparea het 'n koninggrootte-bed wat in 2 enkelbeddens omskep kan word. Die en suite-badkamer het 'n stort, wasbak en toilet. Die kombuisie langsaan het 'n yskas, mikrogolfoond, tweeplaatstofie op die toonbank, 'n ketel en broodrooster.
Daar is 'n TV met sekere DStv-kanale en veilige parkeerplek vir 1 voertuig op die perseel, agter veiligheidshekke. Daar is ook sekuriteitskameras op die perseel. Rose Tree is ook sowat 10 tot 15 minute se ry vanaf Cavendish Square-winkelsentrum, Kenilworth Renbaan, Nuweland-woud en ander besienswaardighede in die Suidelike Voorstede.
Rose Tree is binne 10 km vanaf die Rhodes-gedenkteken, Kirstenbosch Botaniese Tuin en Groot Constantia Wynplaas. Clifton se vierde strand, Tafelberg se kabelkarretjie, die V&A Waterfront en Kaapstad Internasionale Lughawe is net 20 km daarvandaan.